
Kenapa semua ini terjadi padaku? 

"Boleh jadi kamu membenci sesuatu padahal ia amat baik bagimu, dan boleh jadi pula 
kamu menyukai sesuatu, padahal ia amat buruk bagimu, Allah mengetahui sedang 
kamu tidak mengetahui." (Al-Baqarah : 216) 

Kenapa terlalu berat ujian ini? 

"Allah tidak membebani seseorang itu melainkan sesuai dengan Kesanggupannya." (Al- 
Baqarah : 286) 

Terasa kehidupan ini sudah tiada maknanya lagi bagiku. Mengapa? 

"Janganlah kamu bersikap lemah, dan janganlah pula kamu bersedih hati, padahal 
kamulah orang-orang yang paling tinggi darjatnya, jika kamu orang-orang yang 
beriman." (Ali Imraan : 139) 

" dan janganlah kamu berputus asa dari rahmat Allah. Sesungguhnya tiada berputus 

asa dari rahmat Allah melainkan kaum yang kafir." (Yusuf : 87) 


HADITH 


V 


"Sesiapa yang berperang 
di bawah rayah 'immiyyah 
(bendera kebutaan) dan 
menyeru kepada 
'asabiyyah atau marah 
kerana 'asabiyyah maka 
kematiannya adalah 
jahiliyyah". (Riwayat 
Muslim). 


Bagaimana harus ku hadapi semua ini? 

"Dan mintalah pertolongan (kepada Allah) dengan jalan sabar dan mengerjakan 
sembahyang; dan sesungguhnya sembahyang itu amatlah berat kecuali kepada orang- 
orang yang khusyuk." (Al-Baqarah : 45) 

Apa yang akan kudapat daripada semua ini? 

"Sesungguhnya Allah telah membeli dari orang-orang mu'min, diri, harta mereka dengan 
memberikan syurga untuk mereka.." (At-Taubah : 111) 

Kepada siapa harus aku berharap? 


"Sesiapa yang mempelajari 
sesuatu ilmu yang dicari 
keredhaan Allah Azza wa 
Jalla dengannya, tetapi dia 
tidak mempelarinya kecuali 
untuk mendapatkan 
habuan dunia, maka dia 
tidak akan mendapat bau 
syurga pada hari kiamat. 
(Riwayat Abu Daud dan 
Ibn Majah. Al-Nawawi 
mensahihkannya dalam 
Riyadh al-Salihin). 


"Cukuplah ! Allah bagiku, tidak ada Tuhan selain dari-Nya. Hanya kepadaNya aku 
bertawakkal." (At-Taubah : 129) 

Berimankah aku? 

"Apakah manusia itu mengira bahawa mereka dibiarkan saja mengatakan; "Kami telah 
beriman," sedangkan mereka tidak diuji? Dan sesungguhnya kami telah menguji orang- 
orang yang sebelum mereka, maka sesungguhnya Allah mengetahui orang-orang yang 
benar dan sesungguhnya Dia mengetahui orang-orang yang dusta?" (Al-Ankabut : 2-3) 

Renungi dan redhalah terhadap ketentuan Allah SWT. Pasti tersingkap hikmah yang 
tersembunyi di sebalik setiap ujian-Nya. Bersabarlah duhai hati. Moga kita menjadi 
hamba yang redha dan diredhai-Nya. 

Alam Barzakh Destinasi Yang Pasti 

Sumber rujukan : http://www.iluvislam.com 


Hakikatnya, kita sekarang ini telah melalui alam ruh, 
alam rahim (kandungan) dan sedang berjuang di alam 
kehidupan di dunia. Ke mana kita selepas ini? 

Ya, alam barzakh atau alam kubur destinasi yang wajib 
kita lalui selepas ini, pasti akan kita tempuhi tanpa ada 
keraguan. Beriman dengan alam kubur termasuk 
sebahagian dari beriman dengan rukun iman iaitu 
beriman dengan hari akhirat. Itulah iktikad Ahli Sunnah 
wal Jamaah. 

Di alam kuburlah bermula kehidupan yang sebenarnya. 
Kehidupan yang ditentukan berdasarkan amalan dan 
bekalan yang kita sediakan semasa hidup di dunia ini. 
Di sana kita akan berdepan dengan fitnah (ujian) yang 
dahsyat. Berdepan dengan soalan dua malaikat yang 
ditugaskan. Tiada siapa yang mampu menolong kita 
melainkan rahmat Allah s. w. t yang diperolehi dengan 
ketaatan dan pengabdian diri kepadaNya. 

Nabi s.a.w juga bersabda : Aku 
tidak pernah melihat satu 
pemandangan yang lebih dahsyat 
daripada azab kubur. ( Riwayat al- 
Tirmizi dan Ibn majah, dihasankan 
oleh al-Albani) 

Setiap individu yang menempuhi alam kubur wajib 
akan mengalami fitnah kubur. Iaitu ujian berupa 
pertanyaan dua malaikat Munkar dan Nakir tentang 
Rabbnya, agamanya dan Nabinya sebagaimana dijelas 
oleh Rasulullah s.a.w dalam sumber yang sahih. Dari 
ujian ini akan diketahui apakah kita termasuk 
hambaNya yang jujur keimanannya sehingga berhak 
mendapatkan nikmat kubur, atau apakah kita termasuk 
yang dusta keimanannya sehingga berhak dibalas 
dengan azab yang menyeksakan. 

Hanya keteguhan iman yang akan menjamin 
keselamatan dari azab kubur. Imam al-Bukhari dan 
Muslim meriwayatkan bahawa sabda Nabi saw: 

"Jika seorang mukmin telah didudukkan di dalam 
kuburnya kemudian didatangi (dua malaikat dan 
bertanya kepadanya) maka dia akan (menjawab) 
dengan mengucapkan dua kalimat syahadaii' 

Itulah 'ucapan yang teguh sebagaimana yang tertera 
dalam firman Allah Ta'ala: 

"Allah meneguhkan dengan 'ucapan yang teguh' 
kepada orang-orang yang beriman dalam kehidupan di 
dunia dan di akhirat. "(Surah Ibrahim: 27) 

Ujian yang akan kita hadapi di alam kubur merupakan 
ujian yang berat sama berat dengan ujian berdepan 


dengan fitnah al-Masih al-Dajjal di akhir zaman ini. 
Aisyah r.a meriwayatkan bahawa Rasulullah saw 
bersabda: 

" Tetah diwahyukan kepadaku sungguh akan ditimpakan 
fitnah kepada kalian di dalam kubur-kubur kamu 
seperti atau hampir mirip dengan fitnah at-Masih ai- 
Dajjai." (Imam al- Bukhari dan Muslim) 

Hakikatnya fitnah Dajjal merupakan fitnah paling besar 
dari fitnah-fitnah yang terjadi sejak diciptakan Nabi 
Adam a. s sampai hari kiamat nanti. Rasulullah saw 
bersabda: 

" Tidak ada fitnah yang paling besar sejak diciptakan 
Adam sampai hari kiamat dibanding dengan fitnah 
Dajjai." (Imam Muslim). 

Kita biasa mengiringi jenazah ke tanah perkuburan, 
menurunkan jenazah ke liang kubur atau seringkali kita 
menziarahi kubur sanak saudara yang telah meninggal 
dunia. Dengan pancaindera kita dapati kubur tempat 
yang sunyi sepi. Itu pada pandangan zahir kita. Namun 
realiti ialah terdapat pekikan dan jeritan oleh penghuni- 
penghuni kubur yang sedang diazab. Sabda Rasulullah 
saw : 

"Sesungguhnya umat ini akan diuji di dalam kubur. 
Kaiauiah kerana aku bimbangkan kamu tidak mahu 
menguburkan jenazah, nescaya aku akan berdoa agar 
Allah memperdengarkan kepada kamu azab kubur 
sebagaimana apa yang aku dengar." ( imam Muslim) 

"Tidak ada fitnah yang paling 
besar sejak diciptakan Adam 
sampai hari kiamat dibanding 
dengan fitnah Dajjal." (Imam 
Muslim) 

Nabi s.a.w juga bersabda : Aku tidak pernah melihat 
satu pemandangan yang lebih dahsyat daripada azab 
kubur. ( Riwayat al-Tirmizi dan Ibn majah, dihasankan 
oleh al-Albani). 

Oleh sebab itulah bila jenazah dikuburkan maka 
dianjurkan bagi kita untuk mendoakan untuk jenazah. 
Rasulullah saw bersabda: 

"Pohonkan keampunan untuk saudaramu, dan 
mohonkan untuknya keteguhan (iman), kerana 
sesungguhnya dia sekarang sedang ditanya." (Sahihul 
Jami'). 


Episod akan datang : 

Usaha-usaha untuk menghindari azab kubu K 

